“Setora” guruhi a’zosi yoqutistonlik xonanda bilan Turkvision xalqaro tanlovining 7—8-o‘rinlarini egalladi

O‘zbekiston vakilasi Aziza Nizomova Yoqutiston Respublikasidan kelgan xonanda bilan Rossiyaning Qozon shahrida o‘tkazilgan Turkvision xalqaro televizion tanlovining 7—8-o‘rinlarini bo‘lishib oldi. Bu haqda “UzDaily.uz” xabar bermoqda.

“Setora” guruhi a’zosi bo‘lgan Aziza tanlovda “Dunyo bo‘lsin omon” taronasi bilan ishtirok etdi. U finalda 183 ball to‘plab, tanlovning 7—8-o‘rinlarini yoqutistonlik xonanda bilan bo‘lishib oldi.
Tanlovning mutlaq g‘olibi deb qozog‘istonlik Janar Dugalova topildi.